hu hu zh hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu de hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu ru hu fr hu hu hu en en hu en zh hbs_lat hu hu hu en
Nehéz fizikai munkához, futáshoz, focihoz, egyéb sporthoz, vagy sérülést követően, ill. műtét utáni lábadozáshoz használjunk térdrögzítőt. | Ortocenter Kft. Szeged
+36 62 252 111 | ortocenterkft@gmail.com
Dr. Kovács Milán – ortopéd – traumatológus szakorvos, sportorvos, sportedző
Dr. Fiszter Ildikó – ortopéd, fizioterápiás, mozgásszervi rehabilitációs szakorvos
A térdízület testünk egyik legnagyobb és legsérülékenyebb ízülete. Nehéz fizikai munka, sport terhelés során jelentősen megnövekedhet a térd igénybevétele. A porcfelszínek, a szalagok, a csúszóporcok (meniscusok) és a térdkalács túlterhelése térd fájdalmat okozhat a fenti tevékenységek során ill. azt követően.
A térdrögzítőket a tünetektől, panaszoktól, ill. műtétek után a szakorvos utasításaitól függően kell használni. Típusos eset pl. egy enyhébb térd instabilitás, amely a mindennapokban nem okoz lényeges panaszt, de sportolás közben a térd nehezen terhelhető, fájdalmas, instabil; ilyen esetben a jól megválasztott térd rögzítő a sport tevékenységet nem zavarja, de a terhelhetőséget lényegesen javítja.
Térdrögzítő használata sérülés, műtét után
Térd sérülést, rándulást, húzódást, csavarodást követően a térdízület átmenetileg megduzzadhat, és fájdalmassá válhat. A sérülésből való felépülésig a térdízület kímélete, védelme feltétlenül szükséges.
Bizonyos térdműtétek – keresztszalag ill. meniscus sérülés ellátása, térdkalács körüli műtétek stb. – után, a közvetlen műtét utáni időszakot követő periódusban, az esetleges sport tevékenység újrakezdése során a térdízület szintén védelmet igényel.
A fenti esetekben a megfelelően megválasztott térdrögzítő hatékony segítséget nyújt. Méretsorozatos (több méretben kapható) térdrögzítők széles választéka áll ehhez rendelkezésre. Ezeket általában felhúzást követően tépőzárral lehet rögzíteni a térden. Az egyszerűbb modellek erősített gumival biztosítják a tartást, a komolyabb igénybevételre tervezett típusok oldalán műanyag vagy fém oldalsín adja az elsődleges merevítést. Bizonyos esetekben szükség lehet a térdízület mozgásterjedelmének pontos leszabályozására (pl. egyes keresztszalag pótló műtétek után); ilyen esetben fokolható mozgásterjedelmű, erősített fém oldalsínes térdrögzítő ad megoldást.
Térdrögzítők receptre, TB támogatással
A térdrögzítők egy része OEP által is támogatott termék. A receptre felírható térdrögzítők térítési díja az OEP honlapján, és a www.sejk.hu oldalon is megtalálható. Közgyógyellátási igazolvánnyal rendelkező páciensek számára néhány típusra az OEP 100%-os támogatást biztosít, vagyis térítésmentesen kiváltható. A kihordási idő (amin belül új térdrögzítő nem írható fel) 12 hónap.
Gyakori kérdések a gyógyászati segédeszközökről, azok felírásával, támogatásával kapcsolatban
A térd természetes mozgását reprodukáló TM5 ízület és a felfüggesztő pánt (USA szabadalom / Thuasne innováció) által biztosított elmozdulásgátlás
Anatómiai formájú alumínium oldalsínek által biztosított stabilitás
Anatómiai kötési technika beépített szilikonos lecsúszásgátlóval és a térdkalácson és a térdhajlatban lévő komfort zónákkal
Rugalmas kötött anyag és a szabadalmaztatott felhúzó fülek
Félköríves pántok, homogén kétoldalas rögzítés
Két magasságban kapható: rövid és hosszú. Két színben kapható: kék és szürke
Kevesebb fájdalom. Szabadabb élet.
Az osteoarthritis a legáltalánosabb ízületi betegség világszerte. Az öregedő népesség miatt az érintettek száma folyamatosan nő. Az Agilium Reactive segíthet a térd osteoarthritise által okozott fájdalom enyhítésében, amivel a felhasználók mindennapjait könnyíti meg. Az Agilium Reactive kifejezetten könnyű és kényelmes ortézis. A komfortérzetet fokozza a vádlipánt innovatív rögzítési technológiája, melynek köszönhetően a hevederek egyetlen gombnyomással meglazíthatóak leülés előtt, hogy az eszköz ne szorítson ülés közben.
MEDI GENUMEDI SZILIKON PATELLAGYŰRŰS TÉRDRÖGZÍTŐ
Izületi gyulladások, fájdalmas ízületkopás, ingerállapotok az ízületben (pl.: túlterhelés, sérülések, operációk), a térdkalács területén lévő fájdalom esetére ajánlott.í A Genumedi beépített, szilikon betétje tehermentesíti a térdkalácsot, és a kötés kompressziós hatásával együtt masszírozó hatást fejt ki.
MEDI POSTOP LITE TÉRDRÖGZÍTŐ
Térdműtétet követő kezelésre, amennyiben a műtét után átmeneti ideig (várhatóan 6 hétig) a térdizület mozgása csak korlátozott mozgástartományban engedélyezhető.
Oszd meg ezt a tartalmat, ha tetszik!
Hagyj üzenetet Kilépés a válaszból
Kérjük, adja meg a választ számjegyekkel:
4 × 5 =
Close product quick view×
© Copyright 2012 - Pixel Data | All rights reserved | Ortocenter Kft. Ortocenter Kft.
Az Ortocenter rendelőjében és várójában a jelenleg elérhető leghatékonyabb technológiával biztosítjuk
ügyfeleink, pácienseink biztonságát a vírus- ill. bakteriális légúti fertőzésekkel szemben.